ილიაუნის პირველკურსელების Welcome Party
2015-09-26 18:00 (Asia/Dubai)
26 სექტემბერს, ვაკის პარკში, ილიაუნის სამეცნიერო პიკნიკზე, გაიმართება ილიაუნის პირველკურსელების მიღების
ცერემონია – Welcome Party.
18:00 საათზე ილიას სახელმწიფო უნივერსიტეტის რექტორი, ბატონი გიგა ზედანია, მიულოცავს პირველკურსელებს ილიას სახელმწიფო უნივერსიტეტში ჩაბარებას და სწავლის დაწყებას, დააჯილდოებს წარმატებულ სტუდენტებს.
შემდეგ კი, სპეციალურად პირველკურსელებისთვის, გაიმართება კონცერტი, რომელშიც მონაწილეობას მიიღებენ ჯგუფები: D-Level, Trashbox და yellow mellow.
კონცერტის დასრულების შემდეგ მოეწყობა გრანდიოზული ფოიერვერკი.
2015 წლის საბაკალავრო მიღება განსაკუთრებულად წარმატებული იყო ილიაუნისთვის.
ილიაუნიმ წელს 2875 აბიტურიენტი მიიღო – პირველ ნომრად კი, 7149 აბიტურიენტმა აირჩია. ამრიგად, ქვეყნის მასშტაბით, პირველ ადგილზეა არჩევანის მიხედვით*. ყველაზე მაღალი კონკურსი სწორედ ილიაუნიში დაფიქსირდა.
ქვეყანაში არსებულ მსგავს პროგრამებს თუ შევადარებთ, ქვეყნის მასშტაბით, პირველი არჩევანის მიხედვით, ყველაზე მოთხოვნადი იყო ილიას სახელმწიფო უნივერსიტეტის ფიზიკის, ბიზნესის ადმინისტრირების, არქეოლოგიის, ისტორიის, ფილოსოფიისა დაქართული ფილოლოგიის საბაკალავრო პროგრამები.
ამასთან, უნდა აღინიშნოს, რომ ქვეყნის მასშტაბით, პირველი არჩევანის მიხედვით კონკურსი მხოლოდ ილიაუნის ფიზიკის საბაკალავრო პროგრამაზე იყო.
ქვეყანაში არსებულ 705 საბაკალავრო პროგრამას შორის (კონკურსით პირველ ადგილზე არჩევის მიხედვით) მეორე ადგილზეა ილიას სახელმწიფო უნივერსიტეტის ფილოსოფიის საბაკალავრო პროგრამა, მესამე ადგილზეა ილიას სახელმწიფო უნივერსიტეტისფილოლოგიის საბაკალავრო პროგრამა, ხოლო მეექვსე ადგილზეა ილიაუნის არქეოლოგიის საბაკალავრო პროგრამა.
*კონკურსებზე მსჯელობისას მნიშვნელოვანია, ვიმსჯელოთ პირველი არჩევანით კონკურსის მიხედვით და არა ჯამური არჩევანით კონკურსის მიხედვით, რადგან აბიტურიენტებს აქვთ შესაძლებლობა, აირჩიონ ძალიან ბევრი პროგრამა და ბოლო ადგილებზე ისეთპროგრამებსა თუ უნივერსიტეტებს ირჩევენ, რომლებზეც სწავლის გაგრძელებას არც კი ფიქრობენ.

უნივერსიტეტის რექტორი "ქართულის, როგორც მეორე ენისა და ინტეგრაციის“ პროგრამაზე ჩარიცხულ არაქართულენოვან სტუდენტებს შეხვდება
2015-09-28 10:00
28 სექტემბერს, 10:00 საათზე, ილიას სახელმწიფო უნივერსიტეტის A 101 აუდიტორიაში, ახალი სასწავლო წლის დაწყებასთან დაკავშირებით, ილიას სახელმწიფო უნივერსიტეტის რექტორი, პროფესორი გიგა ზედანია უნივერსიტეტში “ქართულის, როგორც მეორე ენისა და ინტეგრაციის“ პროგრამაზე ჩარიცხულ სტუდენტებს შეხვდება.
შეხვედრაზე მოწვეულები არიან ის სტუდენტებიც, რომლებმაც წარმატებით დაასრულეს ამ პროგრამით გათვალისწინებული პირველი ეტაპი და უკვე უნივერსიტეტის სხვადასხვა ფაკულტეტის ბაკალავრიატის პირველი კურსის საფეხურზე გადავიდნენ.
უნივერსიტეტის რექტორი საპატიო სიგელებით დააჯილდოებს იმ ბაკალავრებს, რომლებიც აღნიშნული პროგრამით 2010 წელს პირველები ჩაირიცხნენ უნივერსიტეტში და წარმატებით დაამთავრეს ბაკალავრიატი.
მიმდინარე წელს, ერთიან ეროვნულ გამოცდებზე, ზოგადი უნარ-ჩვევების მშობლიურ ენაზე ჩაბარების შედეგად, ილიას სახელმწიფო უნივერსიტეტის “ქართულის, როგორც მეორე ენისა და ინტეგრაციის“ პროგრამაზე 139 არაქართულენოვანი სტუდენტი ჩაირიცხა.
დრო: 28 სექტემბერი, 10:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)

ილიაუნის საუნივერსიტეტო ცხოვრების ფორუმი
2015-09-28 11:00
28 სექტემბერს, 11:00-დან 18:00 საათამდე, ილიას სახელმწიფო უნივერსიტეტის B 202 აუდიტორიაში გაიმართება 2015 წლის საუნივერსიტეტო ცხოვრების ფორუმი, სადაც წარმოდგენილი იქნება ილიაუნის ყველა სტუდენტური კლუბი; ასევე, ცალკეულისამსახურები:
სტუდენტურ საქმეთა დეპარტამენტი, ლიგამუსი, ილიაუნის ბიბლიოთეკა, ილიაუნის თეატრი, FABLAB Iliauni – მომავლის სამრეწველო ინოვაციების ლაბორატორია, GAMELAB Iliauni -კომპიუტერული თამაშების ლაბორატორია, მეცნიერების პოპულარიზაციისპროექტები, ბიზნესინკუბატორი, ილიაუნის სპორტის სამსახური, ბავშვის განვითარების ინსტიტუტი, განვითარების სამსახური, საგარეო ურთიერთობების სამსახური.
ილიაუნის საგარეო ურთიერთობების სამსახური მოგაწვდით უახლეს ინფორმაციას გაცვლითი პროგრამებისა და სწავლის საზღვარგარეთ გაგრძელების შესაძლებლობებზე.
ღონისძიებას გახსნის ილიას სახელმწიფო უნივერსიტეტის რექტორი, ბატონი გიგა ზედანია.
ფორუმზე საშუალება გექნებათ, დაესწროთ ილიას სახელმწიფო უნივერსიტეტის სტუდენტური კლუბებისა და სამსახურების პრეზენტაციებს. ასევე, გაიაროთ კონსულტაციები თქვენთვის საინტერესო საკითხებთან დაკავშირებით.
გთავაზობთ ფორუმზე წარმოდგენილი სამსახურებისა და სტუდენტური კლუბების პრეზენტაციების განრიგს:
სამსახურები
11:30 სთ. – ილიაუნის წიგნის სახლი ”ლიგამუსი”
11:45 სთ. – ილიაუნის ბიბლიოთეკა
12:00 სთ. – ილიაუნის საგარეო ურთიერთობების სამსახური
12:15 სთ. – ილიაუნის განვითარების სამსახური
12:30 სთ. – FABLAB Iliauni – მომავლის სამრეწველო ინოვაციების ლაბორატორია
12:45 სთ. – GAMELAB Iliauni – კომპიუტერული თამაშების ლაბორატორია
13:00 სთ. – ილიაუნის თეატრი
13:15 სთ. – ილიაუნის სპორტის სამსახური
13:30 სთ. – მეცნიერების პოპულარიზაციის პროექტები
13:45 სთ. – ილიაუნის ბიზნესინკუბატორი
სტუდენტური კლუბები
14:00 სთ. – CMC (Creative Mind Center)
14:15 სთ. – ილიაუნის ხალხური სიმღერის სტუდენტური კლუბი
14:30 სთ. – ილიაუნის მენეჯერთა კლუბი
14:45 სთ. – ილიაუნის ფსიქოლოგთა კლუბი
15:00 სთ. – FESC მომავალ ეკონომისტთა კლუბი
15:15 სთ. – ილიაუნის სტუდენტი ჟურნალისტების ლიგა
15:30 სთ. – ილიაუნის მთარგმნელთა კლუბი
15:45 სთ. – ILIAUNI HIKING СLUB
16:00 სთ. – ილიაუნის მომავალ მათემატიკოსთა კლუბი
16:15 სთ. – სტუდენტური კლუბი ERASMUS MUNDUS
16:30 სთ. – ილიაუნის ბიზნესის კლუბი
16:45 სთ. – ილიაუნის ხრიდოლიონთა კლუბი
17:00 სთ. – ბანკირთა კლუბი
დასწრება თავისუფალია. გთხოვთ, მობრძანდეთ!

მეწარმე კურსდამთავრებულთა ცენტრის ტრენინგი: "მარკეტინგული დაგეგმვა და გაყიდვების ზრდა"
2015-09-29 11:00
29 სექტემბერს, 11:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის მეწარმე კურსდამთავრებულთა ცენტრი წევრი მეწარმეებისთვის ატარებს ტრეინინგს “მარკეტინგული დაგეგმვა და გაყიდვების ზრდა”.
ილიას სახელმწიფო უნივერსიტეტის კურსდამთავრებულ მეწარმეთა ცენტრი ტემპუსის (EANET – Entrepreneur Alumni Network) ფარგლებში მიმდინარე პროექტია, რომელშიც მსოფლიოს მასშტაბით ჩართულია 15 უნივერსიტეტი ხუთი ქვეყნიდან(გერმანია, ჰოლანდია, უკრაინა, მოლდოვა, საქართველო). ცენტრის წევრობა შეუძლია ილიას სახელმწიფო უნივერსიტეტის ნებისმიერ კურსდამთავრებულს, რომელსაც აქვს კერძო ბიზნესი და ეწევა სამეწარმეო საქმიანობას. მისი წევრობასაშუალებას მოგცემთ, გააფართოოთ თქვენი ბიზნესი და დაამყაროთ ახალი ურთიერთობები თქვენს კოლეგებთან სხვადასხვა ქვეყნიდან, ასევე – გაიტანოთ თქვენი პროდუქტი ახალ ბაზრებზე.
დრო: 29 სექტემბერი, 11:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. N3/5)

ილიაუნის აღმოსავლეთმცოდნეობის ინსტიტუტის საერთაშორისო კონფერენცია - „დიდი თამაში“ და საქართველო: აღმოსავლეთ-დასავლეთის პოლიტიკური, ეკონომიკური და კულტურული ურთიერთობები მე-19 საუკუნის I ნახევარში
2015-09-30 11:35
30 სექტემბრიდან 2 ოქტომბრის ჩათვლით გ. წერეთლის აღმოსავლეთმცოდნეობის ინსტიტუტი, კემბრიჯის უნივერსიტეტის პემბროკის კოლეჯთან ერთად, ატარებს საერთაშორისო კონფერენციას – „დიდი თამაში“ და საქართველო: აღმოსავლეთ-დასავლეთის პოლიტიკური, ეკონომიკური და კულტურული ურთიერთობები მე-19 საუკუნის I ნახევარში.
კონფერენციის თემატიკას წარმოადგენს აღნიშნულ პერიოდში დიდ იმპერიებს (უპირველესად, ბრიტანეთსა და რუსეთს) შორის ახლო აღმოსავლეთისა და ცენტრალური აზიის რეგიონებში ჰეგემონობისათვის გაჩაღებული კონკურენციის სხვადასხვა ასპექტი. ამ ე. წ. „დიდ თამაშში“ საქართველოც იყო ჩართული. აქ იკვეთებოდა მოქიშპე დიდი იმპერიების, ასევე ირანისა და ოსმალეთის პოლიტიკური თუ ეკონომიკური ინტერესები. ამ ვითარებაში საქართველო, კერძოდ კი თბილისი, გახდა სხვადასხვა ცივილიზაციის გზაჯვარედინი, აღმოსავლური და დასავლური ცივილიზაციების შეხვედრისა და სინთეზის ადგილი. კონფერენციის თემატიკიდან გამომდინარე, წარმოდგენილი იქნება მოხსენებები აღმოსავლეთ-დასავლეთის პოლიტიკური, ეკონომიკური და კულტურული ურთიერთობების შესახებ. ქართველი მკვლევრების გარდა, კონფერენციაში მონაწილეობას მიიღებენ ინგლისელი, ფრანგი და რუსი მეცნიერები. კონფერენციის ფარგლებში, საქართველოს ხალხური და გამოყენებითი ხელოვნების სახელმწიფო მუზეუმში გაიხსნება გამოფენა„აღმოსავლურ-დასავლური დივანი: მუშთაიდის სასახლის დეკორი“. აღნიშნული მუზეუმი კონფერენციის კიდევ ერთი თანაორგანიზატორია.
კონფერენციის სრული პროგრამა იხილეთ აქ.
დრო: 30 სექტემბერი – 2 ოქტომბერი
ადგილმდებარეობა: ილიას სახელმწიფო უნივერსიტეტის S 201 აუდიტორია (გ. წერეთლის ქ. №3)
დასწრება თავისუფალია.

საინფორმაციო შეხვედრა ფრანგული უნივერსიტეტის - Sciences Po Paris - წარმომადგენელთან
2015-09-30 12:00
30 სექტემბერს, 12:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Sciences Po Paris უნივერსიტეტის (საფრანგეთი) წარმომადგენელთან.
Sciences Po Paris საერთაშორისოდ აღიარებული წარმატებული უნივერსიტეტია პარიზში, რომელიც სტუდენტებს სწავლის შესაძლებლობას სთავაზობს სხვადასხვა მიმართულებით: პოლიტიკური მეცნიერებები, ჰუმანიტარული და სოციალური მეცნიერებები, სამართალი, საერთაშორისო ურთიერთობები, მედია და ჟურნალისტიკა, ადამიანური რესურსების მენეჯმენტი, ეკონომიკა და სხვა. აღნიშნულ პროგრამებზე სწავლა შესაძლებელია ინგლისურ ან ფრანგულ ენაზე.
აღნიშნული უნივერსიტეტის კურსდამთავრებულებს შორის მრავალი წარმატებული სახელმწიფო მოხელეა, მათ შორის საფრანგეთის ამჟამინდელი პრეზიდენტი და მინისტრთა კაბინეტის რამდენიმე წევრი.
შეხვედრაზე დაინტერესებული პირები გაეცნობიან დეტალურ ინფორმაციას Sciences Po Paris უნივერსიტეტში სწავლის შესაძლებლობების შესახებ.
შეხვედრის სამუშაო ენა: ფრანგული ან ინგლისური
დრო: 30 სექტემბერი, 12:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

პროფესორ ბორის დროზდეკის საჯარო ლექცია - მოგზაურობა ჯგუფური ჩარევების სამყაროში: კლინიკური და სათემო მიდგომები მასობრივი ძალადობის მსხვერპლთა/გადარჩენილთა დასახმარებლად
2015-09-30 17:00
30 სექტემბერს, 17:00 საათზე, ილიას სახელმწიფო უნივერსიტეტის A 101 აუდიტორიაში ჰოლანდიელი ფსიქოტრავმატოლოგი, პროფესორი ბორის დროზდეკი წაიკითხავს საჯარო ლექციას თემაზე: მოგზაურობა ჯგუფური ჩარევების სამყაროში: კლინიკური და სათემო მიდგომები მასობრივი ძალადობის მსხვერპლთა/გადარჩენილთა დასახმარებლად
ლექცია შეეხება ჯგუფური თერაპიის/ინტერვენციის სხვადასხვა ფორმას, რომლებიც შემუშავდა და განვითარდა მასიური ძალადობის მსხვერპლთა (ომი, წამება და ა.შ) დასახმარებლად. ბატონი ბორის დროზდეკი აუდიტორიას წარუდგენს საკუთარი ოცწლიანი გამოცდილების შედეგებს სხვადასხვა კულტურულ კონტექსტში (ხორვატია, ბოსნია-ჰერცოგოვინა, საქართველო, რუანდა, ჰოლანდია) და მიმოიხილავს როგორც კლინიკურ, ასევე თემზე დაფუძნებულ ჯგუფურ ჩარევებს.
ჯგუფური ჩარევის წარმოდგენილი მოდელი გამოიყენება ბატონი დროზდეკისა და მისი გუნდის მიერ უკანასკნელი 15 წლის განმავლობაში. ეს არის ფაზებად სტრუქტურირებული, ტრავმაზე ფოკუსირებული მიდგომა, რომელიც ჯგუფურ ფსიქოთერაპიას აერთიანებს ისეთ არავერბალურ თერაპიებთან, როგორებიცაა ფსიქომოტორული თერაპია, არტ-თერაპია, მუსიკა-თერაპია და სხვ. ამგვარი ჩარევა ხორციელდება დღის ცენტრში და გრძელდება 1 წლის განმავლობაში. მიდგომა არ შემოიფარგლება პოსტტრავმული სტრესული აშლილობისა და სხვა თანმხლები დაავადებების მკურნალობით; ის ასევე მოიცავს შერყეული საბაზო რწმენების, დანაშაულისა და სირცხვილის განცდების, გლოვის, და ადგილნაცვალობასთან დაკავშირებული სხვა ოჯახური და სისტემური პრობლემების გაცნობიერებასა და მათ გადალახვაზე მუშაობას. გარდა კლინიკური გამოცდილებისა, ლექციაზე განხილული იქნება აღწერილი ჩარევის ეფექტურობის გაზომვაზე მიმართული კვლევის შედეგები.
მომხსენებლის შესახებ
ბორის დროზდეკი (MD, PhD) პროფესიით ფსიქიატრია და ნიდერლანდების ერთ-ერთი წამყვანი ფსიქოტრავმის ცენტრის სამედიცინო დირექტორია (Psychotrauma Centrum Zuid Nederland/Reinier van Arkel in Den Bosch, The Netherlands). რეგულარულად აქვეყნებს სტატიებს ფსიქოტრავმატოლოგიის და ტრანსკულტურალური ფსიქიატრიის სფეროში, ატარებს ლექციებსა და ვორკშოპებს მსოფლიოს მრავალ ქვეყანაში. ჯონ ვილსონთან ერთად, რედაქტორია ორი საყოველთაოდ აღიარებული წიგნისა: „დამსხვრეული სულები – ტრავმირებული ლტოლვილების, თავშესაფრის მაძიებლების წამებისა და ომის მსხვერპლების მკურნალობა“ ( Broken Spirits: Treatment of traumatized asylum seekers and refugees – war and torture victims (Brunner-Routledge, 2004) და „ტრავმის ხმები – მსხვერპლთა მკურნალობა სხვადასხვა კულტურაში“ Voices of Trauma: Treating Survivors Across Cultures (Springer, 2007). ბატონი დროზდეკი ამავე დროს არის ფსიქოტრავმატოლოგიის საერთაშორისო საზაფხულო სკოლის დირექტორი (დუბროვნიკი ხორვატია); წამების მსხვერპლთა საერთაშორისო საბჭოს აღმასრულებელი კომიტეტის წევრი (International Rehabilitation Council for Torture Victims); ჯანმრთელობისა და ადამიანის უფლებების საერთაშორისო საზოგადოების სამეცნიერო კომიტეტის წევრი (International Society for Health and Human Rights) ნიდერლანდური ფსიქოტრავმის საზოგადოების გამგეობის ყოფილი წევრი; ევროპული ფსიქოტრავმის საზოგადოების წევრი; ამერიკულ ფსიქიატრთა ასოციაციის წევრი.
დრო: 30 სექტემბერი, 17:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. N32)
დასწრება თავისუფალია.

პროფესორ ქრისტიან პროსის ლექცია: რევოლუცია და შეშლილობა
2015-09-30 19:00
30 სექტემბერს, 19:00 საათზე, ილიას სახელმწიფო უნივერსიტეტის A101 აუდიტორიაში, სოციალური და კულტურის კვლევებისინსტიტუტის ორგანიზებით, გაიმართება პროფესორ ქრისტიან პროსის ლექცია: რევოლუცია და შეშლილობა.
ქრისტიან პროსი ბერლინის საუნივერსიტეტო სამედიცინო ცენტრის, “შარიტეს”, ემერიტუს-პროფესორი და ბერლინის წამების მსხვერპლთა რეაბილიტაციის ცენტრის ყოფილი ხელმძღვანელია. ტრავმის, მედიცინისა და ადამიანის უფლებების შესახებ პუბლიკაციების გარდა, ქრისტიან პროსი ნაცისტურ სამედიცინო დანაშაულებებსა და აღმოსავლეთ გერმანიაში კომუნისტური რეჟიმის რეპრესიათა გვიანდელ შედეგებზეც წერს.
ლექციაზე ქრისტიან პროსი განიხილავს 1970-იან წლებში დასავლეთ გერმანიაში არსებული ანტიფსიქტიატრიული ჯგუფის შემთხვევას.
1970 წელს, ჰაიდელბერგის უნივერსიტეტის ფსიქიატრიულ კლინიკაში სტუდენტთა და პაციენტთა პოლიტიზირებული ჯგუფი აღმოცენდა, რომელიც თავს “სოციალისტ პაციენტთა კოლექტივად” (SPK) მოიხსენიებდა. მათ სწამდათ, რომ მენტალურ დაავადებათა წინააღმდეგ ბრძოლის ერთადერთი შედეგიანი გზა “პათოგენური კაპიტალისტური პატრიარქალური საზოგადოების დამხობა” იყო. პაციენტს “დაავადება იარაღად” თავისი “არაცნობიერი უბედურება” კი მისივე სასოწარკვეთის მიზეზთა გამაცნობიერებელ “უბედურ ცნობიერებად” უნდა ექცია. საჭირო იყო ექიმ-პაციენტის ურთიერთობის (როგორც პაციენტის “ობიექტის როლის” გამოხატულების) ანულირება და, ნაცვლად ამისა, ყოველი პაციენტის “საკუთარი თავისა და სხვათა თერაპევტად გადაქცევა”. 1971 წელს, საავადმყოფოსთან და სახელმწიფო ჩინოვნიკებთან მზარდი და ძალადობრივი კონფლიქტის შემდეგ, SPK დაიშალა, ხოლო მისი ლიდერები გისოსებს მიღმა აღმოჩნდნენ.
ლექცია წარიმართება ინგლისურ ენაზე თანმიმდევრული ქართული თარგმანით.
დრო: 30 სექტემბერი, 19:00 საათი
ადგილმდებრეობა: ილიას სახელმწიფო უნივერსიტეტის A101 აუდიტორია
დასწრება თავისუფალია.

ტრენერთა ტრენინგი წამალდამოკიდებულების მკურნალობასა და პრევენციაში
2015-10-01 13:53
23 ნოემბრიდან 3 დეკემბრის ჩათვლით, ილიას სახელმწიფო უნივერსიტეტის ადიქტოლოგიის ინსტიტუტი, ადიქტოლოგთა ასოციაციასთან და დამოკიდებულების კვლევით ცენტრ „ალტერნატივა ჯორჯიასთან“ ერთად, ატარებს ტრენერთა ტრენინგს წამალდამოკიდებულების მკურნალობისა და პრევენციის დარგში მომუშავე სპეციალისტებისთვის. ტრენინგს გაუძღვებიან ადიქციის სფეროში განათლებისა და სერტიფიცირების საერთაშორისო ცენტრის – ICCE (International Centre for Credentialing and Education of Addiction Professionals) – უცხოელი ტრენერები.
ICCE კოლომბოს გეგმის ერთ-ერთი პროგრამაა, რომლის შესახებაც დაწვრილებითი ინფორმაცია შეგიძლიათ იხილოთ ბმულზე: http://www.colombo-plan.org/
წამალდამოკიდებულების მკურნალობის კურიკულუმი
თემები (წამალდამოკიდებულების სფეროში მომუშავე სპეციალისტებისთვის):

ფიზიოლოგია და ფარმაკოლოგია;
წამალდამოკიდებულების მკურნალობა – ხანგრძლივი ზრუნვა;
ველზე მუშაობა;
თემზე დაფუძნებული მკურნალობა;
კომორბიდობა;
კონსულტირების საბაზისო უნარ-ჩვევები;
კლიენტებისა და მათი ოჯახების ფსიქოგანათლება;
მიღება, სკრინინგი, შეფასება, მკურნალობის დაგეგმვა და დოკუმენტირება;
შემთხვევის მართვა;
კრიზისული ინტერვენცია;
ეთიკა.

პრევენციის კურიკულუმი:

შესავალი პრევენციის მეცნიერებაში;
ფიზიოლოგია და ფარმაკოლოგია;
პრევენციული ინტერვენციებისა და პოლიტიკის შეფასება და მონიტორინგი;
პრევენციული ინტერვენციები ოჯახისთვის;
პრევენციული ინტერვენციები სკოლებისთვის;
პრევენციული ინტერვენციები სამუშაო ადგილებზე;
გარემოზე მიმართული პრევენცია;
მედია – პრევენციული ინტერვენციები;
თემზე დაფუძნებული პრევენციული სისტემების დანერგვა

ტრენინგი ჩატარდება ინგლისურ ენაზე. ვინაიდან ეს არის ტრენერთა ტრენინგი, მონაწილეებმა სესიების ბოლოს თავად უნდა ჩაატარონ სემინარები.
შერჩეული აპლიკანტები ტრენინგს დაესწრებიან უფასოდ. ტრენინგის დასრულების შემდეგ გაიცემა საერთაშორისო სერტიფიკატი.
მონაწილეობის მსურველებმა CV (ინგლისურ ენაზე) გამოაგზავნეთ შემდეგ ელფოსტაზე: addictology@iliauni.edu.ge
გაითვალისწინეთ: ICCE მოთხოვნების შესაბამისად, პრევენციის პროგრამაში მონაწილე აპლიკანტს უნდა ჰქონდეს შესაბამის სფეროში მუშაობის მინიმუმ 3-წლიანი, მკურნალობის პროგრამის შემთხვევაში კი – მინიმუმ 5-წლიანი გამოცდილება.
ტრენინგის ხანგრძლივობა: 8 დღე (23 ნოემბერი – 3 დეკემბერი, 2015)
განაცხადის შემოტანის ბოლო ვადა: 9 ოქტომბერი
საკონტაქტო ინფორმაცია:
ელფოსტა: addictology@iliauni.edu.ge
ტელ.: 577 20 20 61

„სეზარი და დრანა“ - ილიაუნის თეატრის სპექტაკლი საერთაშორისო თეატრალურ ფესტივალზე
2015-10-02 17:19
6 ოქტომბერს, 13:00 საათზე, თბილისის საერთაშორისო თეატრალური ფესტივალის მთავარი პროგრამის ფარგლებში, ილიაუნის თეატრი ითამაშებს სპექტაკლს „სეზარი და დრანა“.
სპეციალურად ფესტივალისთვის, თბილისს ეწვევა და სპექტაკლს დაესწრება პიესის ავტორი, თანამედროვე კანადელი დრამატურგი იზაბელ დორე.
„სეზარი და დრანა“ მონოსპექტაკლია და მოგვითხრობს ბოშა ქალზე, დრანაზე, რომელიც თავის ბებერ ცხენ სეზართან ერთად გზას მიუყვება და მას, ერთადერთ ახლობელ სულიერს, ესაუბრება. დრანა ღონემიხდილ ცხენს უამბობს ომითა და ჭირ-ვარამით სავსეცხოვრების შესახებ, იხსენებს სიყვარულს, შვილებს…
დრანას როლს სპექტაკლში ლილი ხურითი თამაშობს, შემოქმედებითი ჯგუფიც მხოლოდ ქალებისაგან შედგება. პიესა ფრანგულიდან ქეთი კვანტალიანმა თარგმნა, ორიგინალური მუსიკა სპეციალურად სპექტაკლისთვის კომპოზიტორმა მაია გოქსაძემ შექმნა,სპექტაკლი დანიაში მოღვაწე მხატვარმა, თამარ კობიაშვილმა, გააფორმა.
სპექტაკლი დაიდგა თბილისის მერიის კულტურული ღონისძიებების ცენტრის ფინანსური ხელშეწყობით.
დრო: 6 ოქტომბერს, 13:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)

შვეიცარიელი პროფესორის, პატრიკ სერიოს, ვორკშოპი და წიგნის პრეზენტაცია
2015-10-02 18:00
2 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გაიმართება ვორკშოპი და წიგნის პრეზენტაცია, რომელსაც გაუძღვება ლოზანის უნივერსიტეტის (შვეიცარია) ემერიტირებული პროფესორი, პატრიკ სერიო.
ვორკშოპის თემაა სტრუქტურალიზმის ინტელექტუალური საფუძვლები 1920-30-იანი წლების ცენტრალურსა და აღმოსავლეთ ევროპაში. თემა მნიშვნელოვანია იმდენად, რამდენადაც ეხება როგორც კულტურისა და აზროვნების ისტორიის მნიშვნელოვან პერიოდს, ასევე რეგიონს, რომელსაც საქართველოც ეკუთვნის. როგორც ეპოქა, ისე რეგიონი, საჭიროებს ჩაღრმავებულ მეცნიერულ შესწავლას, რასაც გვთავაზობს კიდეც პატრიკ სერიოს მონოგრაფია “სტრუქტურა და მთლიანობა”. მისი ქართული თარგმანი ილიას სახელმწიფო უნივერსიტეტის გამომცემლობამ დაბეჭდა სერიისათვის “მოდერნულობის ისტორია და თეორია” (მე-8 ტომი).
ვორკშოპზე პრეზენტაციას გააკეთებს თავად პროფ. სერიო; სიტყვით გამოვლენ ასევე სერიის რედაქტორი პროფ. გიგა ზედანია და წიგნის მთარგმნელი პროფ. თინათინ ბოლქვაძე.
დრო: 2 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

სემინარი, სტუდენტური ვორკშოპი, დისკუსია: “Pop-up space ურბანულ გარემოში ან დროებითი პავლიონი”
2015-10-05 09:00
5-9 ოქტომბერს, ილიას სახელმწიფო უნივერსიტეტის E 207 აუდიტორიაში ილიაუნის საბუნებისმეტყველო მეცნიერებებისა და საინჟინრო ფაკულტეტის არქიტექტურის პროგრამის ფარგლებში, ჩატარდება სემინარი და სტუდენტური ვორკშოპი თემაზე: “დროებითი პავილიონი ან Pop-up Space ურბანულ გარემოში”. ღონისძიების მიზანია, ახალგაზრდა თაობამ გააცნობიეროს “მწვანე” არქიტექტურის ფილოსოფია, გაითვალისწინოს ბუნებრივი რესურსების გამოყენების პრინციპები, გაუფრთხილდეს და დაიცვას არსებული რესურსები.
ვორკშოპს გაუძღვებიან ილიას სახელმწიფო უნივერსიტეტის პროფესორები, საერთაშორისო ექსპერტი, BuroHappold Engineering-ის პარტნიორი – ანა სერა, მწვანე მშენებლობის საბჭოს საქართველოს წარმომადგენელი (http://gbc.org.ge) და სხვადასხვა ფონდის ხელმძღვანელი.
სტუდენტურ ვორკშოპში მონაწილეობას მიიღებენ ილიას სახელმწიფო უნივერსიტეტის, საქართველოს ტექნიკური უნივერსიტეტისა და თბილისის სამხატვრო აკადემიის სტუდენტები. სტუდენტების წინასწარ შეირჩა სააპლიკაციო ფორმისა და მათ ნამუშევრების განხილვის შედეგად.
ვორკშოპზე შესრულებული ნამუშევრები გამოიფინება ილიას სახელმწიფო უნივერსიტეტში (E 207 აუდიტორიაში).
საუკეთესო პირველი სამი პროექტის ავტორები დაჯილდოვდებიან. ყველა სტუდენტი მიიღებს მონაწილეობის დამადასტურებელ სერტიფიკატს.
ასევე, 9 ოქტომბერს გაიმართება “მწვანე” არქიტექტურის პრობლემების განხილვა საქართველოსთან მიმართებაში. პროფესიონალები სტუდენტებთან ერთად შეეცდებიან არსებულ პრობლემაზე დისკუსიას და კონკრეტული საკითხების განხილვას.
5 ოქტომბერი – 09:30-17:00 საათი, ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
6, 7, 8, ოქტომბერი – ილიას სახელმწიფო უნივერსიტეტის H 114 აუდიტორია (თამარაშვილის ქ. N 1)
9 ოქტომბერი -14:00 საათი, ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
სრული პროგრამა და დამატებითი ინფორმაცია იხილეთ აქ.

DAAD-ის სასტიპენდიო პროგრამა 2016-2017 წლისთვის ​- საინფორმაციო შეხვედრა
2015-10-05 11:00
5 ოქტომბერს, 11:00 საათზე, ილიას სახელმწიფო უნივერსიტეტის A 101 აუდიტორიაში გაიმართება გერმანიის აკადემიური გაცვლის სამსახურის (DAAD) საინფორმაციო შეხვედრა.
ღონისძიებას გაუძღვებიან გერმანიის აკადემიური გაცვლის სამსახურის წარმომადგენლები, რომლებიც დაინტერესებულ პირებს დეტალურ ინფორმაციას მიაწვდიან გერმანიაში სწავლის დაფინანსებისა და სასწავლო/კვლევითი სტიპენდიების მოპოვების შესახებ.
შეხვედრაზე დასწრება შეუძლია ყველა ფაკულტეტის სტუდენტებს, მკვლევრებსა და პროფესორებს.
დრო: 5 ოქტომბერი, 11:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია

WEG - სემინარი თემაზე: სუბსიდიები ენერგეტიკის სექტორში
2015-10-05 16:00
5 ოქტომბერს, ორშაბათს, 16:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ანალიტიკური ცენტრი „მსოფლიო გამოცდილება საქართველოსთვის“ (WEG), ილიაუნის ენერგეტიკისა და მდგრადი განვითარების ინსტიტუტთან ერთად, გამართავს მორიგ სემინარს თემაზე – სუბსიდიები ენერგეტიკის სექტორში.
განვითარებული და, მით უმეტეს, განვითარებადი ქვეყნების ეკონომიკისათვის სუბსიდიები დიდ პრობლემას წარმოადგენს. არაეფექტურმა სახელმწიფო სუბსიდირებამ შეიძლება გამოიწვიოს ენერგოეფექტურობისა და ენერგიის განახლებადი წყაროების განვითარების დაბალი დონე, ენერგიის მოხმარების ზრდა, მიწოდების დაბალი ხარისხი და სხვა პრობლემები. ეს საკითხები განსაკუთრებით აქტუალურია საქართველოში ეკონომიკური კრიზისისა და ელექტროენერგიასა და გაზზე ტარიფების ზრდის ფონზე.
სემინარის ფარგლებში, ეკონომიკისა და ენერგეტიკის სპეციალისტები და სახელმწიფო სტრუქტურების წარმომადგენლები იმსჯელებენ შემდეგ თემებზე:

რაა რის სუბსიდია და რა სახის სუბსიდიები გამოიყენება ენერგეტიკის სექტორში?
სუბსიდირების დადებითი და უარყოფითი მხარეები. რა ზიანი შეიძლება მოუტანოს სუბსიდირებამ ქვეყნის ეკონომიკას?
სუბსიდირების მაგალითები საქართველოს ენერგეტიკულ სექტორში. ძირითადი პრობლემები და გამოწვევები.

დამატებითი ინფორმაცია იხილეთ WEG-ის Facebook-გვერდზე.
დრო: 5 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

კლასიკური მუსიკის საღამო იტალიური კულტურის ცენტრში
2015-10-05 18:00
5 ოქტომბერს, ორშაბათს, 18:00 საათზე, ილიას სახელმწიფო უნივერსიტეტის S 501-502 აუდიტორიებში ილიაუნის იტალიური კულტურის ცენტრი გიწვევთ კლასიკური მუსიკის საღამოზე. წარმოგიდგენთ ”Due Blanco Sinacori”-ს კონცერტს. გიტარისტები Alessandro Blanco და Giuseppe Sinacori შეასრულებენ შემდეგ საკონცერტო პროგრამას:

ASTOR PIAZZOLLA (1921-1992) Lo Que Vendrà 4.20
GIOACCHINO ROSSINI (1792-1868) – Opera Symphony Il Barbiere di Siviglia 7.00
VINCENZO BELLINI (1801-1835) – Opera Symphony Norma 6.24
ASTOR PIAZZOLLA (1921-1992) – Oblivion, Libertango 5.00
GIOACCHINO ROSSINI (1792-1868) – Opera Symphony La Gazza Ladra 9.00
PAULO BELLINATI (1950) – Jongo 6.20

დრო: 5 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის S501-502 აუდიტორიები
დასწრება თავისუფალია.

ისტორიის მეცნიერებათა დოქტორის, ფილიპ ეგერის, საჯარო ლექცია: „ფილანტროპია-ლიბერალური საზოგადოების საფუძველი“
2015-10-05 19:00
5 ოქტომბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, ისტორიის მეცნიერებათა დოქტორი ფილიპ ეგერი წაიკითხავს საჯარო ლექციას თემაზე „ფილანტროპია-ლიბერალური საზოგადოების საფუძველი“.
ფილიპ ეგერს არამომგებიანი სექტორის მართვისა და სტრატეგიული დაგეგმვის მიმართულებით მუშაობის 20-წლიანი გამოცდილება გააჩნია. ის შვეიცარიული ფონდ GEBERT RÜF STIFTUNG-ის დამფუძნებელი დირექტორი და აღმასრულებელი ხელმძღვანელია. აღნიშნული ფონდი 1998 წლიდან გასცემს გრანტებს განათლების, კვლევისა და ინოვაციების განვითარებისთვის. 2008 წლიდან დღემდე დოქტორი ეგერი ბაზელის უნივერსიტეტში არსებული ფილანთროპიის სწავლების შვეიცარიული ცენტრის (CEPS Swiss Centrefor Philanthropy Studies) საკონსულტაციო კომიტეტის წევრია და ამავე უნივერსიტეტში ლექტორის თანამდებობას იკავებს. დოქტორი ეგერის აქტიური მხარდაჭერით, 2010 წლიდან საქართველოში და, ზოგადად, სამხრეთ კავკასიაში ხორციელდება მრავალი სამეცნიერო და საგანმანათლებლო პროექტი სოციალური და ჰუმანიტარული მეცნიერებების დარგში.
ლექციის დასრულების შემდგომ ფილიპ ეგერს მიენიჭება ილიას სახელმწიფო უნივერსიტეტის საპატიო დოქტორის წოდება.
უზრუნველყოფილი იქნება საჯარო ლექციის სინქრონული თარგმანი.
დრო: 5 ოქტომბერი, 19:00 საათი
ადგილმდებარეობა: აუდიტორია G106, ილიას სახელმწიფო უნივერსიტეტი (გ. წერეთლის ქ. №1)
დასწრება თავისუფალია.

ისტორიის მეცნიერებათა დოქტორის, ფილიპ ეგერის, საჯარო ლექცია: „ფილანტროპია-ლიბერალური საზოგადოების საფუძველი“
2015-10-05 19:00
5 ოქტომბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, ისტორიის მეცნიერებათა დოქტორი ფილიპ ეგერი წაიკითხავს საჯარო ლექციას თემაზე „ფილანტროპია-ლიბერალური საზოგადოების საფუძველი“.
ფილიპ ეგერს არამომგებიანი სექტორის მართვისა და სტრატეგიული დაგეგმვის მიმართულებით მუშაობის 20-წლიანი გამოცდილება გააჩნია. ის შვეიცარიული ფონდ GEBERT RÜF STIFTUNG-ის დამფუძნებელი დირექტორი და აღმასრულებელი ხელმძღვანელია. აღნიშნული ფონდი 1998 წლიდან გასცემს გრანტებს განათლების, კვლევისა და ინოვაციების განვითარებისთვის. 2008 წლიდან დღემდე დოქტორი ეგერი ბაზელის უნივერსიტეტში არსებული ფილანთროპიის სწავლების შვეიცარიული ცენტრის (CEPS Swiss Centre for Philanthropy Studies) საკონსულტაციო კომიტეტის წევრია და ამავე უნივერსიტეტში ლექტორის თანამდებობას იკავებს. დოქტორი ეგერის აქტიური მხარდაჭერით, 2010 წლიდან საქართველოში და, ზოგადად, სამხრეთ კავკასიაში ხორციელდება მრავალი სამეცნიერო და საგანმანათლებლო პროექტი სოციალური და ჰუმანიტარული მეცნიერებების დარგში.
ლექციის დასრულების შემდგომ ფილიპ ეგერს მიენიჭება ილიას სახელმწიფო უნივერსიტეტის საპატიო დოქტორის წოდება.
უზრუნველყოფილი იქნება საჯარო ლექციის სინქრონული თარგმანი.
დრო: 5 ოქტომბერი, 19:00 საათი
ადგილმდებარეობა: აუდიტორია G106, ილიას სახელმწიფო უნივერსიტეტი (გ. წერეთლის ქ. №1)
დასწრება თავისუფალია.

ფსიქიკური ჯანმრთელობის კვირეულის ფარგლებში: საჯარო ლექცია ფსიქიკურ ჯანმრთელობასთან დაკავშირებულ პრობლემებზე საქართველოში
2015-10-06 19:00
10 ოქტომბერი ფსიქიკური ჯანმრთელობის მსოფლიო დღეა. ამ დღესთან დაკავშირებით შეზღუდული შესაძლებლობის მქონე პირთა და მშობელთა ორგანიზაციების გაერთიანება „მოძრაობა ცვლილებებისთვის“ ორგანიზებას უწევს ფსიქიკური ჯანმრთელობის კვირეულს.
კვირეული გაიხსნება საჯარო ლექციით 6 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”.
საქართველოში ფსიქიკურ ჯანმრთელობასთან დაკავშირებულ სხვადასხვა პრობლემაზე ისაუბრებს 5 მომხსენებელი:

ლელა გვიშიანი, იურისტი (EMC) – გაეროს შშმ პირთა უფლებების კონვენციის მე-12 მუხლი;
ნათელა ბახტაძე, „მოძრაობა ცვლილებებისთვის“ წევრი – ფსიქიკური დარღვევების მქონე პირთა საჭიროებები, არსებული სერვისები და ოჯახური საცხოვრისის განვითარების ხელშეწყობა;
ნინო ოდიშარია, შრომის, ჯანმრთელობისა და სოციალური დაცვის სამინისტრო, სოციალური დეპარტამენტის უფროსი – შშმ პირთა მომსახურება, რეალობა და სამომავლო გეგმები;
გიორგი მინასოვი, სოციალური მუშაკი – სოციალური მუშაკის როლი ფსიქიკურ ჯანმრთელობასთან დაკავშირებით;
ირინა ობოლაძე, საქართველოს სახალხო დამცველის აპარატი, შეზღუდული შესაძლებლობების მქონე პირთა უფლებების დეპარტამენტის უფროსი – სახალხო დამცველის როლი და ხედვა ფსიქიკურ ჯანმრთელობასთან დაკავშირებით, რეკომენდაციები დამოუკიდებელი ცხოვრების ხელშეწყობისთვის.

ღონისძიებას ასევე დაესწრებიან ჯანდაცვისა და განათლების სამინისტროს წარმომადგენლები, სხვა საჯარო და სამოქალაქო პირები, სფეროს ექსპერტები და სტუდენტები.
საჯარო ლექციაზე ნაჩვენები იქნება ორგანიზაციის მიერ მომზადებული მოკლე სოციალური ვიდეორგოლი, რომელიც სლოგანით – „დაინახე, დამინახე, მაღიარე“ – მაყურებელს მოუწოდებს გაიაზრონ ფსიქიკური ჯანმრთელობის პრობლემების მქონე ადამიანების წინაშე არსებული სირთულეები, აღიქვან ისინი საზოგადოების სრულფასოვან წევრებად და თანასწორუფლებიანებად.
დრო: 6 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

პროფესორ დონა ფარინას მოხსენება თემაზე: " მეორე ენის ათვისება და ორენოვნება"
2015-10-07 17:00
7 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტის A101 აუდიტორიაში ნიუ-ჯერსის უნივერსიტეტის პროფესორი, დოქტორი დონა ფარინა წაიკითხავს მოხსენებას თემაზე: ” მეორე ენის ათვისება და ორენოვნება”.
პროფესორი დონა ფარინა მუშაობს ინგლისურის, როგორც მეორე ენის, სწავლების და ბილინგვური განათლების საკითხებზე. თავის მოხსენებაში ის შეეხება შემდეგ საკითხებს: როგორ ხდება ენის ათვისება სხვადასხვა ასაკობრივ ჯგუფში, რა ხელისშემშლელი დახელისშემწყობი ასპექტები არსებობს მეორე ენის ათვისების პროცესში მეთოდური თვალსაზრისით და მოცემული საკითხები როგორ ისწავლება ონლაინკურსის ფორმატში ნიუ-ჯერსის უნივერსიტეტში.
მოხსენება წარიმართება ინგლისურ ენაზე.
დრო: 7 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

პროფესორ დონა ფარინას მოხსენება თემაზე: " მეორე ენის ათვისება და ორენოვნება"
2015-10-07 17:00
7 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტის A101 აუდიტორიაში ნიუ-ჯერსის უნივერსიტეტის პროფესორი, დოქტორი დონა ფარინა წაიკითხავს მოხსენებას თემაზე: ” მეორე ენის ათვისება და ორენოვნება”.
პროფესორი დონა ფარინა მუშაობს ინგლისურის, როგორც მეორე ენის, სწავლების და ბილინგვური განათლების საკითხებზე. თავის მოხსენებაში ის შეეხება შემდეგ საკითხებს: როგორ ხდება ენის ათვისება სხვადასხვა ასაკობრივ ჯგუფში, რა ხელისშემშლელი და ხელისშემწყობი ასპექტები არსებობს მეორე ენის ათვისების პროცესში მეთოდური თვალსაზრისით და მოცემული საკითხები როგორ ისწავლება ონლაინკურსის ფორმატში ნიუ-ჯერსის უნივერსიტეტში.
მოხსენება წარიმართება ინგლისურ ენაზე.
დრო: 7 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

დასაქმების ფორუმი
2015-10-08 12:00
8 ოქტომბერს, 12:00 საათზე, ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლის ორგანიზებით, ჩატარდება დასაქმების ფორუმი. კომპანია „ელეფანტის“ წარმომადგენელი სტუდენტებს შესთავაზებს ვაკანსიებს გაყიდვების მიმართულებით.
დრო: 8 ოქტომბერი, 12:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია (ჩოლოყაშვილის გამზ. №3/5)

გიორგი ცხადაიას მოხსენება: „ჰუსერლის დერიდასეული კრიტიკა”
2015-10-08 17:00
8 ოქტომბერს, 17:00 საათზე, ილიას სახელმწიფო უნივერსიტეტის F415 აუდიტორიაში ილიას სახელმწიფო უნივერსიტეტის დოქტორანტი გიორგი ცხადაია, სავლე წერეთლის ფილოსოფიის ინსტიტუტის მიერ ორგანიზებული სამეცნიერო კოლოქვიუმის ფარგლებში,წაიკითხავს მოხსენებას თემაზე: „ჰუსერლის დერიდასეული კრიტიკა”.
ჟაკ დერიდამ 1967 წელს გამოაქვეყნა სამი ფუნდამენტური ნაშრომი: „გრამატოლოგიის შესახებ“ (De la grammatologie), „წერა და განსხვავება“ (L’Écriture et la difference) და „ხმა და ფენომენი“ (La Voix et le Phénomène). ამ უკანასკნელ ნაშრომში დერიდა გვთავაზობსფენომენოლოგიის ფუძემდებლის, ედმუნდ ჰუსერლის, „ლოგიკური გამოკვლევების“ პირველი გამოკვლევის საფუძვლიან ანალიზს. ეს დერიდას მიერ ჰუსერლის შესახებ დაწერილი პირველი ნაშრომი არ გახლავთ. მანამდე დერიდამ სადიპლომო ნამუშევრის სახითდაწერა „წარმოშობის პრობლემა ჰუსერლის ფილოსოფიაში” (Le Problème de la genèse dans la philosophie de Husserl). თუმცა, ამის მიუხედავად, „ხმა და ფენომენი“ წარმოადგენს დერიდას მიერ ჰუსერლზე გაკეთებულ მომწიფებულ კომენტარს.
„ხმა და ფენომენის“ კრიტიკა ფენომენოლოგების მიერ ხშირი არ არის, ვინაიდან ფენომენოლოგები „ლოგიკურ გამოკვლევებს“ უყურებენ, როგორც ადრეულ, მოუმწიფებელ ნაშრომს ჰუსერლის ფილოსოფიაში, და დერიდას მიერ ამ ნაშრომის კრიტიკას განსაკუთრებულყურადღებას არ აქცევენ. თავად დერიდა კი მიიჩნევდა, რომ ის ძირითადი პოსტულატები, რაც ჰუსერლმა „ლოგიკურ გამოკვლევებში“ ჩამოაყალიბა, არ შეცვლილა არც მის გვიანდელ ნაშრომებში. შესაბამისად, დერიდას აინტერესებს, რა არის ამ პოსტულატებისმთავარი პრობლემა, რაც მომავალში მთლიანად ფენომენოლოგიის კრიტიკისთვის უნდა გამოგვადგეს.
დღესდღეობით, დერიდას მიერ ჰუსერლის წაკითხვის ერთ-ერთი ყველაზე თანმიმდევრული კრიტიკა ჟენევის უნივერსიტეტში მოღვაწე ბრიტანელმა ანალიტიკოსმა ფილოსოფოსმა, კევინ მულიგანმა, მოგვცა. მულიგანმა 1991 წელს ჟურნალ Topoi-ში გამოაქვეყნასტატია, სახელწოდებით – „როგორ არ უნდა წავიკითხოთ: დერიდა ჰუსერლის შესახებ“ (How not to read: Derrida on Husserl). ამ სტატიაში მულიგანი მთლიანად უარყოფს დერიდას მთავარ არგუმენტებს ჰუსერლის წინააღმდეგ და დერიდას ადანაშაულებს იმაში, რომეს უკანასკნელი ვერ ამტკიცებს იმას, რომ „განმეორებითობის“ არსებობა ნიშნავს დერიდას მიერ მოხმობილი, ფენომენოლოგიაში არსებული დიქოტომიების (რაც, დერიდას აზრით, უშუალოდ ჰუსერლის პირველ ლოგიკურ გამოკვლევაში გვხვდება) დეკონსტრუქციას.
დრო: 8 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის F 415 აუდიტორია (ჩოლოყაშვილის გამზ. №3/5)

”ვეფხისტყაოსანის“ ახალი ინგლისური თარგმანის წარდგენა და შეხვედრა მთარგმნელთან
2015-10-08 19:00
8 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“, ილიას უნივერსიტეტის ლიტერატურული კლუბი გიწვევთ ”ვეფხისტყაოსანის“ ახალი ინგლისური თარგმანის პრეზენტაციაზე.
”ვეფხისტყაოსანის“ ახალი ინგლისური თარგმანი პირველად გამოვიდა ბოლო 40 წლის განმავლობაში; ეს პირველი პოეტური თარგმანია, რომელიც შესრულებულია 16-მარცვლიანი შაირით.
შეხვედრის მთავარი სტუმარია პოემის მთარგმნელი ლინ კოფინი. შეხვედრის სტუმრები ასევე იქნებიან ილიას უნივერსიტეტის პროფესორები, პოეტი და მთარგმნელი გია ჯოხაძე (მოდერატორი) და ფილოლოგი ლევან გიგინეიშვილი.
ახალი გამოცემა მოამზადა გამომცემლობამ ”პოეზია“. ”ვეფხისტყაოსანზე“ მუშაობა ლინ კოფინმა 2012 წელს დაიწყო. ბწკარედი შეასრულა პროფესორმა დოდონა კიზირიამ. თარგმანის ტექსტს საფუძვლად უდევს 1966 წელს ”ვეფხისტყაოსანის“ ტექსტის დამდგენიკომისიის მიერ მომზადებული და პროფესორ ნოდარ ნათაძის მიერ კომენტირებული გამოცემები. ტექსტს რედაქტირება გაუკეთა პროფესორმა ნოდარ ნათაძემ.
ამერიკელი პოეტი, მწერალი და მთარგმნელი, ლინ კოფინი, დაიბადა 1943 წელს. დღემდე გამოქვეყნებული აქვს პოეზიის სამი კრებული. მისი ლექსები, ესეები, მოთხრობები და პიესები წლების განმავლობაში იბეჭდება პერიოდიკაში. ლინ კოფინი მონაწილეობდაპოეზიის საღამოებში იოსებ ბროდსკისა და ჩესლავ მილოშთან ერთად. გია ჯოხაძის მიერ ქართულად თარგმნილი მისი ლექსების კრებული 2012 წელს თბილისშიც გამოიცა. ლინ კოფინს თარგმნილი აქვს რუსი, ჩეხი, ჰოლანდიელი, მონღოლი და ირანელი პოეტებისლექსები. იგი, რამდენიმე წელია, აქტიურად თანამშრომლობს საქართველოსთან. 2013 წელს, დოდონა კიზირიას რედაქტორობით, აშშ-ში გამოიცა ”ქართული პოეზიის ანთოლოგია“, რომელშიც შევიდა ლინ კოფინის თარგმნილი ძველი ქართული ლიტერატურის (XIXსაუკუნის ჩათვლით) ნიმუშები. ლინ კოფინს თარგმნილი აქვს თანამედროვე ქართველი პოეტების – დათო ბარბაქაძის, გიორგი კეკელიძის, გივი ალხაზიშვილის, ზაზა აბზიანიძის – ლექსებიც.
დრო: 8 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი“
დასწრება თავისუფალია.

ილიაუნის დოქტორანტის, გიორგი ცხადაიას, მოხსენება
2015-10-09 16:18
8 ოქტომბერს, ილიას სახელმწიფო უნივერსიტეტის დოქტორანტმა, გიორგი ცხადაიამ, სავლე წერეთლის ფილოსოფიის ინსტიტუტის მიერ ორგანიზებული სამეცნიერო კოლოქვიუმის ფარგლებში, წაიკითხა მოხსენება თემაზე: „ჰუსერლის დერიდასეული კრიტიკა”.
მომხსენებელმა განიხილა შემდეგი საკითხი:
ჟაკ დერიდამ 1967 წელს გამოაქვეყნა სამი ფუნდამენტური ნაშრომი: „გრამატოლოგიის შესახებ“ (De la grammatologie), „წერა და განსხვავება“ (L’Écriture et la difference) და „ხმა და ფენომენი“ (La Voix et le Phénomène). ამ უკანასკნელ ნაშრომში დერიდა გვთავაზობსფენომენოლოგიის ფუძემდებლის, ედმუნდ ჰუსერლის, „ლოგიკური გამოკვლევების“ პირველი გამოკვლევის საფუძვლიან ანალიზს. ეს დერიდას მიერ ჰუსერლის შესახებ დაწერილი პირველი ნაშრომი არ გახლავთ. მანამდე დერიდამ სადიპლომო ნამუშევრის სახითდაწერა „წარმოშობის პრობლემა ჰუსერლის ფილოსოფიაში” (Le Problème de la genèse dans la philosophie de Husserl). თუმცა, ამის მიუხედავად, „ხმა და ფენომენი“ წარმოადგენს დერიდას მიერ ჰუსერლზე გაკეთებულ მომწიფებულ კომენტარს.
„ხმა და ფენომენის“ კრიტიკა ფენომენოლოგების მიერ ხშირი არ არის, ვინაიდან ფენომენოლოგები „ლოგიკურ გამოკვლევებს“ უყურებენ, როგორც ადრეულ, მოუმწიფებელ ნაშრომს ჰუსერლის ფილოსოფიაში, და დერიდას მიერ ამ ნაშრომის კრიტიკას განსაკუთრებულყურადღებას არ აქცევენ. თავად დერიდა კი მიიჩნევდა, რომ ის ძირითადი პოსტულატები, რაც ჰუსერლმა „ლოგიკურ გამოკვლევებში“ ჩამოაყალიბა, არ შეცვლილა არც მის გვიანდელ ნაშრომებში. შესაბამისად, დერიდას აინტერესებს, რა არის ამ პოსტულატებისმთავარი პრობლემა, რაც მომავალში მთლიანად ფენომენოლოგიის კრიტიკისთვის უნდა გამოგვადგეს.

კონკურსი: ევროკავშირის პრიზი ჟურნალისტიკაში 2015 წლისათვის - საინფორმაციო შეხვედრა
2015-10-12 13:00
12 ოქტომბერს, ორშაბათს, 13:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შედგება საინფორმაციო შეხვედრა კონკურსთან – ევროკავშირის პრიზი ჟურნალისტიკაში 2015 წლისათვის – დაკავშირებით.
კონკურსში მონაწილეობის პირობები
კონკურსის – „ევროკავშირის პრიზი ჟურნალისტიკაში“ – პირობები განსაზღვრულია საქართველოს ჟურნალისტური ეთიკის ქარტიის პრინციპებზე დაყრდნობით და ემსახურება პროფესიონალიზმის ხელშეწყობასა და ეთიკური ქცევის ნორმების დამკვიდრებას ქართულ ჟურნალისტიკაში.
კონკურსანტების წარდგენა შეუძლიათ როგორც რედაქტორებს, ასევე არასამთავრობო/სამოქალაქო სექტორის წარმომადგენლებს. კონკურსზე დაიშვებიან 18 წელზე უფროსი ასაკის საქართველოს მოქალაქეები.
საკონკურსოდ განიხილება ქართულ, რუსულ ან ინგლისურ ენაზე გამოქვეყნებული/ტრანსლირებული მხოლოდ ის ნამუშევრები (საკონკურსო ნამუშევრები სპეციალური პრიზისთვის სამშვიდობო ჟურნალისტიკაში შესაძლოა იყოს ოსურ და აფხაზურ ენებზე), რომლებიც პირველად გამოქვეყნდა/გადაიცა ეთერში 2014 წლის 1-ლი ოქტომბრიდან 2015 წლის 30 ოქტომბრის ჩათვლით.
საკონკურსო კატეგორიები
ნამუშევრების წარდგენა შესაძლებელია შემდეგ კატეგორიებში:

საუკეთესო საგამომძიებლო სტატია ბეჭდვით ან ონლაინმედიაში;
საუკეთესო საგამოძიებო ტელე/რადიო სიუჟეტი;
საუკეთესო ონლაინ ან ბეჭდური ბლოგი;
ყველაზე ინფორმაციული ონლაინ მედიასაშუალება;
საუკეთესო დოკუმენტური ფოტო, რომელიც ევროკავშირის ფასეულობებს ასახავს.

მონაწილეობის მიღება შესაძლებელია მხოლოდ ერთ საპრიზო კატეგორიაში.
კონკურსის შესახებ დაწვრილებითი ინფორმაცია და სააპლიკაციო ფორმა ხელმისაწვდომია კონკურსის ვებგვერდზე: www.euprizejournalism.ge ან წარმომადგენლობის ვებგვერდზე: http://eeas.europa.eu/delegations/georgia
საკონკურსო ნამუშევრების წარდგენის ბოლო ვადაა 2015 წლის 2 ნოემბერი. დაჯილდოების ცერემონიალი შედგება 2015 წლის 15 დეკემბერს.
საინფორმაციო შეხვედრის დრო: 12 ოქტომბერი, 13:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)

”პირსონი და კომპანია” - ღია კარის დღე ილიაუნის სტუდენტებისთვის
2015-10-13 14:00
13 ოქტომბერს, სამშაბათს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ”პირსონი და კომპანია” ილიაუნის სტუდენტებისთვის ღია კარის დღეს გამართავს.
”პირსონი და კომპანია” ილიას სახელმწიფო უნივერსიტეტის სტუდენტებს ინგლისური ენის სწავლებას ახალი პროგრამითა და სწავლების სრულიად ახალი სისტემით სთავაზობს. შეიქმნა ახალი ელექტრონული სწავლების რესურსები. კურსი ხორციელდება როგორც სააუდიტორიო, ასევე ონლაინ რეჟიმში. MyEnglishLab-ის ონლაინ დავალებები და შეფასების სისტემა მიზნად ისახავს სწავლების პროცესში სტუდენტების აღქმისა და გაგების უნარების განვითარებას.
ბეჭდურ და ონლაინ სასწავლო რესურსებთან ერთად, ”პირსონმა” ილიას სახელმწიფო უნივერსიტეტს გადასცა ინგლისური ენის ყველა დონის შესაბამისი მასალა, რაც მოიცავს:

ზოგადი, აკადემიური და პროფესიული ინგლისურის შემსწავლელ სახელმძღვანელოებს;
პრაქტიკასა და შეფასებას MyEnglishLabs-ის პროგრამის გამოყენებით;
ინგლისური ენის საერთაშორისოდ აღიარებულ ტესტს (PTE).

სტუდენტები სახელმძღვანელოებს უსასყიდლოდ მიიღებენ.
ღია კარის დღეზე სტუდენტები სიღრმისეულად გაეცნობიან ”პირსონისა და კომპანიის” პროექტს – „ინგლისური წიგნი საქართველოში“ და მის სხვა ახალ შეთავაზებებს. ასევე, მიიღებენ მათთვის საინტერესო კითხვებზე პასუხს.
დრო: 13 ოქტომბერი, 14:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

ამერიკელი პროფესორის, დონა ფარინას, საჯარო ლექცია: The Language of Land Grabs; Denotation and Connotation
2015-10-13 17:00
13 ოქტომბერს, სამშაბათს, 17:00 საათზე ილიას სახელმწიფო უნივერსიტეტის A 101 აუდიტორიაში ნიუ-ჯერსის (აშშ) უნივერსიტეტის პროფესორი, დოქტორი დონა ფარინა, წაიკითხავს საჯარო ლექციას თემაზე: “The Language of Land Grabs; Denotation and Connotation”.
ლექციაზე წარმოდგენილი იქნება უკრაინის მოვლენებთან დაკავშირებით რუსულ პრესაში გამოყენებული ახალი სიტყვებისა და გამონათქვამების ლექსიკოლოგიური ანალიზი, კერძოდ, ლექსიკური თამაში სიტყვათა დენოტაციასა და კონოტაციას შორის.
დრო: 13 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
ლექცია წარიმართება ინგლისურ ენაზე.
დასწრება თავისუფალია.

საინფორმაციო შეხვედრა - Erasmus+ გაცვლითი პროექტები
2015-10-15 14:00
15 ოქტომბერს, ხუთშაბათს, 14:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Erasmus+ კონკურსების შესახებ. აღნიშნული კონკურსი გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს სასწავლებლებში.
დამატებითი კითხვების შემთხვევაში მიმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია:
მისამართი ქ. ჩოლოყაშვილის გამზ. №3/5
ტელ:2 14 13 88
ელფოსტა: erasmusplus@iliauni.edu.ge
შეხვედრის დრო: 15 ოქტომბერი, 14:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

ილიაუნის ლიტერატურულ კლუბში - შეხვედრა მერაბ ფიფიასთან
2015-10-15 19:00
15 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი გიწვევთ შეხვედრაზე მთარგმნელ მერაბ ფიფიასთან. სტუმარი ისაუბრებს თავის პირველ თარგმანებზე, თარგმანის პროცესსა და სირთულეებზე, წლევანდელ თარგმანებსა და სამომავლო გეგმებზე. მთარგმნელი ძირითადად ერიკ ემანუელ შმიტის ტექსტებს მიმოიხილავს, რომლის 15 ნაწარმოებიც თარგმნა.
მერაბ ფიფიას ასევე თარგმნილი აქვს დავიდ ფონკინოსის, ამელი ნოტომის, ჟიულ ვერნის, მიშელ უელბეკის, სალვადორ დალის, დანიელ პენაკის, რომენ გარის, მარგერიტ დიურასის, ჟოზეფ კესელის და ანტუან დე სენტ-ეგზიუპერის ნაწარმოებები.
დრო: 15 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ტექნოლოგიების კომერციალიზაციის ოფისის კვლევის შედეგების პრეზენტაცია
2015-10-16 16:00
16 ოქტომბერს, 16:00 საათზე , ილიას სახელმწიფო უნივერსიტეტის G 106 აუდიტორიაში ტექნოლოგიების კომერციალიზაციის ოფისის წარმომადგენლები ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტის თანამშრომლებსა და დოქტორანტებს გააცნობენ ინტელექტუალური საკუთრების მართვის ძირითად პრინციპებს და ტექნოლოგიების კომერციალიზაციის ოფისის მიერ ჩატარებული საჭიროებათა კვლევის შედეგებს.
დრო: 16 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
